Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, jakiteko ea ikastetxeetako zuzendariei ikasturte hasierako ohiko deialdirako deituko zaien. Galdera 2018ko irailaren 14ko 110. Nafarroako Parlamentuko Aldizkari Ofizialean argitaratu zen.

Iruñean, 2018ko urriaren 9an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-18-PES-00180 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

Zuzendaritza-taldeekin egin beharreko bilerak ohiko moduan eginen dira. 2018an honako hauek izanen dira:

Urriaren 9an, 16an eta 23an haur eta lehen hezkuntzako ikastetxe publikoetako, bigarren hezkuntzako ikastetxe publikoetako eta itunpeko ikastetxeetako etapa guztietako zuzendariak, hurrenez hurren.

Gai-zerrendari dagokionez, ikastetxeak izanen dira deialdia bera eta gai-zerrenda jasoko dituztenak, gai-zerrenda hori guztiz finkaturik dagoenean.

Gaur egun, lehenengo taldeak honako gai-zerrenda hau dakarren deialdia jaso du:

1. Hezkuntzako kontseilariaren agurra, ikasturteari hasiera ematekoa.

2. Lehen hezkuntzako ebaluazioak.

3. Ikasturte hasierako jarraibideak.

4. Eskariak eta galderak.

Iruñean, 2018ko urriaren 9an

Hezkuntzako kontseilaria eta Gobernuko eleduna: María Solana Arana